CELEX: 32009R0045
Language: lt
Date: 2008-12-18 00:00:00
Title: 2008 m. gruodžio 18 d. Tarybos reglamentas (EB) Nr. 45/2009, iš dalies keičiantis Reglamentą (EB) Nr. 1339/2001, išplečiantį Reglamento (EB) Nr. 1338/2001, nustatančio priemones, būtinas euro apsaugai nuo padirbinėjimo, veikimą toms valstybėms narėms, kurios nėra priėmusios euro kaip savo bendros valiutos

22.1.2009   
            
            
               LT
            
            
               Europos Sąjungos oficialusis leidinys
            
            
               L 17/4
            
         
      TARYBOS REGLAMENTAS (EB) Nr. 45/2009
   2008 m. gruodžio 18 d.
   iš dalies keičiantis Reglamentą (EB) Nr. 1339/2001, išplečiantį Reglamento (EB) Nr. 1338/2001, nustatančio priemones, būtinas euro apsaugai nuo padirbinėjimo, veikimą toms valstybėms narėms, kurios nėra priėmusios euro kaip savo bendros valiutos
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   atsižvelgdama į Europos centrinio banko nuomonę,
   kadangi:
   
               (1)
            
            
               Tarybos reglamentu (EB) Nr. 1339/2001 (1) buvo išplėstas Tarybos reglamento (EB) Nr. 1338/2001 (2) taikymas, įtraukiant nedalyvaujančias valstybes nares, kaip apibrėžta 1998 m. gegužės 3 d. Reglamente (EB) Nr. 974/98 dėl euro įvedimo (3).
            
         
               (2)
            
            
               Reglamentu (EB) Nr. 44/2009 (4) iš dalies pakeistas Reglamentas (EB) Nr. 1338/2001. Tačiau svarbu, kad euro apsauga taip pat būtų užtikrinta valstybėse narėse, kurios nėra priėmusios euro kaip bendros valiutos, ir reikia nustatyti tam būtinas nuostatas laikantis proporcingumo principo.
            
         
               (3)
            
            
               Todėl Reglamentą (EB) Nr. 1339/2001 reikėtų atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1339/2001 1 straipsnis pakeičiamas taip:
   
      „1 straipsnis
      Reglamento (EB) Nr. 1338/2001, iš dalies pakeisto Reglamentu (EB) Nr. 44/2009 (5) 1–11 straipsnių taikymas išplečiamas įtraukiant tas valstybes nares, kurios nėra priėmusios euro kaip savo bendros valiutos.
   
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gruodžio 18 d.
      
         
            Tarybos vardu
         
         
            Pirmininkas
         
         M. BARNIER
         
      
   
   
      (1)  OL L 181, 2001 7 4, p. 11.
   
      (2)  OL L 181, 2001 7 4, p. 6.
   
      (3)  OL L 139, 1998 5 11, p. 1.
   
      (4)  Žr. šio Oficialiojo leidinio p. 1.
   
      (5)  2008 m. gruodžio 18 d. Tarybos reglamentas (EB) Nr. 44/2009, iš dalies keičiantis Reglamentą (EB) Nr. 1338/2001, nustatantį priemones, būtinas euro apsaugai nuo padirbinėjimo (OL L 17, 2009 1 22, p. 1).“